CELEX: 32011D0143
Language: et
Date: 2011-03-03 00:00:00
Title: 2011/143/EL: Komisjoni otsus, 3. märts 2011 , milles käsitletakse etoksükini kandmata jätmist nõukogu direktiivi 91/414/EMÜ I lisasse ja komisjoni otsuse 2008/941/EÜ muutmist (teatavaks tehtud numbri K(2011) 1265 all)  EMPs kohaldatav tekst

4.3.2011   
            
            
               ET
            
            
               Euroopa Liidu Teataja
            
            
               L 59/71
            
         KOMISJONI OTSUS,
   3. märts 2011,
   milles käsitletakse etoksükini kandmata jätmist nõukogu direktiivi 91/414/EMÜ I lisasse ja komisjoni otsuse 2008/941/EÜ muutmist
   (teatavaks tehtud numbri K(2011) 1265 all)
   (EMPs kohaldatav tekst)
   (2011/143/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 neljandat lõiku,
   ning arvestades järgmist:
   
               (1)
            
            
               Komisjoni määrustes (EÜ) nr 1112/2002 (2) ja (EÜ) nr 2229/2004 (3) on sätestatud direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Etoksükin kuulus nimetatud loetelusse.
            
         
               (2)
            
            
               Vastavalt määruse (EÜ) nr 2229/2004 artiklile 24e võttis teavitaja kahe kuu jooksul pärast hindamisaruande projekti kättesaamist tagasi oma toetuse kõnealuse toimeaine kandmisele direktiivi 91/414/EMÜ I lisasse. Seega võeti etoksükini I lisasse kandmata jätmise kohta vastu komisjoni 8. detsembri 2008. aasta otsus nr 2008/941/EÜ nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta (4).
            
         
               (3)
            
            
               Esialgne teavitaja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta taotles, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.
            
         
               (4)
            
            
               Taotlus esitati Saksamaale, kes oli määrusega (EÜ) nr 2229/2004 nimetatud referentliikmesriigiks. Kiirendatud menetluse jaoks ettenähtud tähtajast peeti kinni. Toimeaine spetsifikatsioon ja lubatud kasutusviisid on samasugused nagu need, mida käsitleti otsuses 2008/941/EÜ. Taotlus on kooskõlas ka muude määruse (EÜ) nr 33/2008 artiklis 15 sätestatud sisuliste ja menetlusnõuetega.
            
         
               (5)
            
            
               Saksamaa hindas taotleja esitatud uusi andmeid ja teavet ning koostas lisaaruande. Ta esitas selle aruande Euroopa Toiduohutusametile (edaspidi „toiduohutusamet”) ja komisjonile 16. oktoobril 2009. Toiduohutusamet edastas lisaaruande kõigile liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni palvel esitas toiduohutusamet 20. augustil 2010 (6) komisjonile oma järeldused etoksükini kohta. Liikmesriigid ja komisjon vaatasid hindamisaruande projekti, lisaaruande ja toiduohutusameti järeldused läbi toiduahela ja loomatervishoiu alalises komitees ning 28. jaanuaril 2011 vormistati see komisjoni läbivaatamisaruandena etoksükini kohta.
            
         
               (6)
            
            
               Kõnealuse toimeaine hindamisel on esile kerkinud terve rida küsimusi. Eelkõige ei olnud puudulike toksikoloogiliste andmete tõttu võimalik usaldusväärselt hinnata tarbijate, käitlejate ja töötajate kokkupuudet ainega, sest aktsepteeritava päevadoosi, akuutse standarddoosi ning ainega kokkupuutumise vastuvõetava ulatuse kindlaksmääramiseks olid toksikoloogilised andmed puudulikud. Lisaks olid esitatud andmed ebapiisavad, et kehtestada etoksükini ja selle metaboliitide jäägi määratlus. Samuti puudusid andmed, et esitada järeldused lisandi genotoksilise potentsiaali ja ökotoksilisuse kohta tehnilistes kirjeldustes, milles konfidentsiaalsusnõuete tõttu seda nimetati lisandiks nr 7. Lisaks olid olemasolevad andmed ebapiisavad, et täiel määral hinnata ohtu keskkonnale ja muudele organismidele kui sihtorganismidele. Seega ei olnud kättesaadava teabe põhjal võimalik järeldada, et etoksükin vastab direktiivi 91/414/EMÜ I lisasse kandmise kriteeriumidele.
            
         
               (7)
            
            
               Komisjon palus taotlejal esitada oma märkused vastastikuse eksperdihinnangu tulemuste kohta. Lisaks palus komisjon kooskõlas määruse (EÜ) nr 33/2008 artikli 21 lõikega 1 esitada taotlejal märkused läbivaatamisaruande eelnõu kohta. Taotleja esitas oma märkused, mida on põhjalikult uuritud.
            
         
               (8)
            
            
               Vaatamata taotleja esitatud väidetele jäid eespool nimetatud probleemid siiski lahendamata ning toiduohutusameti ekspertide kohtumistel esitatud ja hinnatud teabe põhjal koostatud hindamistest ei selgu, et etoksükini sisaldavad taimekaitsevahendid võiksid kavandatud kasutustingimustes üldiselt vastata direktiivi 91/414/EMÜ artikli 5 lõike 1 punktides a ja b sätestatud nõuetele.
            
         
               (9)
            
            
               Seepärast ei tuleks etoksükini kanda direktiivi 91/414/EMÜ I lisasse.
            
         
               (10)
            
            
               Käesolev otsus ei piira õigust esitada etoksükini kohta uut taotlust vastavalt direktiivi 91/414/EMÜ artikli 6 lõikele 2 ja määruse (EÜ) nr 33/2008 II peatükile.
            
         
               (11)
            
            
               Selguse huvides tuleks etoksükini käsitlev kanne otsuse 2008/941/EÜ lisast välja jätta.
            
         
               (12)
            
            
               Seega on asjakohane otsust 2008/941/EÜ vastavalt muuta.
            
         
               (13)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Etoksükini ei kanta toimeainena direktiivi 91/414/EMÜ I lisasse.
   Artikkel 2
   Liikmesriigid tagavad, et:
   
               a)
            
            
               etoksükini sisaldavate taimekaitsevahendite load tühistatakse alates 3. septembrist 2011;
            
         
               b)
            
            
               alates käesoleva otsuse avaldamise kuupäevast ei anta ega uuendata etoksükini sisaldavate taimekaitsevahendite lubasid.
            
         Artikkel 3
   Ajapikendus, mille liikmesriigid annavad vastavalt direktiivi 91/414/EMÜ artikli 4 lõikele 6, peab olema võimalikult lühike ja lõppema hiljemalt 3. septembril 2012.
   Artikkel 4
   Otsuse 2008/941/EÜ lisast jäetakse välja kanne etoksükin.
   Artikkel 5
   Käesolev otsus on adresseeritud liikmesriikidele.
   
      Brüssel, 3. märts 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      (2)  EÜT L 168, 27.6.2002, lk 14.
   
      (3)  ELT L 379, 24.12.2004, lk 13.
   
      (4)  ELT L 335, 13.12.2008, lk 91.
   
      (5)  ELT L 15, 18.1.2008, lk 5.
   
      (6)  Euroopa Toiduohutusamet: Conclusion on the peer review of the pesticide risk assessment of the active substance ethoxyquin. The EFSA Journal 2010; 8(9):1710. [lk 38]. doi:10.2903/j.efsa.2010.1710. Kättesaadav aadressil www.efsa.europa.eu/efsajournal.htm